Samsung Galaxy Z

Samsung Galaxy Z, ծալվող հեռախոսների շարք, որը մշակվում է Samsung Electronics ընկերության կողմից։ Շարքի առաջին հեռախոսն է համարվում Samsung Galaxy Fold-ը։

Մոդելներ

Samsung Galaxy Fold 

Samsung Galaxy Fold հեռախոսը համարվում է Galaxy Fold շարքի առաջին մոդելը։ Այս առաջին անգամ ցուցադրվել է 2019 թվականի փետրվարի 20-ին և թողարկվել է 2019 թվականի սեպտեմբերի 6-ին Հարավային Կորեայում։ Մոդելի անվանման մեջ բացակայում է «Z» նշանը։ Սմարթֆոնի Samsung W20 5G անունը կրող մոդելը թողարկվել է բացառապես չինական շուկայի համար, այն օժտված էր ավելի հզոր պրոցեսորով՝ Snapdragon 855+ և ուներ յուրահատուկ սպիտակ ծածկույթ։

Samsung Galaxy Z Flip 

Samsung Galaxy Flip և Flip 5G սմարթֆոները թողարկվել են համապատասխանաբար 2020 թվականի փետրվարի 14-ին և 2020 թվականի օգոստոսի 7-ին։ Շարքի առաջին մոդելն է, որն անվան մեջ կրում էր «Z» տարբերակնշանը։ Ի տարբերություն Galaxy Fold-ի, սարքը ծալվում է ուղահայաց և մոդելում օգտագործվում է «Infinity Flex Display» հիբրիդային ապակե ծածկույթ։

Samsung Galaxy Z Fold 2 

Samsung Galaxy Fold 2 5G թողարկվել է 2020 թվականի սեպտեմբերի 18-ին։ Սմարթֆոն ունի ավելի մեծ էկրան նախորդ մոդելի համամատ, ինչպես նաև բարելավել է էկրանի թարմացման հաճախականությունը դառնալով 120 Հց, թարմացվել է միջուկը հասնելով SoC Snapdragon 865 Plus։ Մեծ փոփոխություններ են կրել հիմնական էկրանն ու ծալվելու մեխանիզմը։ Samsung W21 5G անվանումով մեդելը, որը նախատեսված է միայն չինական շուկայի համար ցուցադրվեց 2020 թվականի նոյեմբերին։

Galaxy Z Fold 3 և Galaxy Z Flip 3 

2021 թվականի օգոստոսի 11-ին ընկերությունը ցուցադրեց երրորդ սերնդի ծալվող սմարթֆոները՝ Galaxy Fold 3 5G և Galaxy Flip 3 5G։ Սմարթֆոները օժտված են ջրակայունության IPX8 համակարգով, իսկ Galaxy Fold 3 5G մոդելը ստացել է էկարնում ինտեգրված դիմացի տեսախցիկ։

Ծանոթագրություններ 

Բջջային հեռախոսներ
Բջջային հեռախոսներ այբբենական կարգով
Բջջային հեռախոս արտադրողներ
Տեղեկատվական տեխնոլոգիաներ